Document ID: /roh_data/filtered/fineweb-2-filterrobots_roh.jsonl.gz/35768

Avant 175 onns è l'emprim tren cursà en Svizra tenor urari: la «Spanisch-Brötli-Bahn» da Baden a Turitg.
Tar l'act uffizial ad Altstetten dasper Turitg han radund 150 giasts festivà quest giubileum, tranter quels era la ministra da traffic Simonetta Sommaruga. Era la cussegliera federala ha valità il traffic public sco ina da las grondas fermezzas da la Svizra.
Tenor Sommaruga sajan blers pajais scuidus sin la Svizra – sco la populaziun possia sa fidar tant en las citads sco er en las regiuns champestras da viafier, bus, auto da posta e tram.